open-index/open-wikipedia-markdown huggingface dataset:
Blown Away

***Blown Away*** (בעברית: **להתפוצץ**) הוא אלבום האולפן הרביעי של הזמרת-יוצרת האמריקאית קארי אנדרווד. האלבום יצא לאור ב-1 במאי 2012, על ידי חברות התקליטים אריסטה נאשוויל ו-19 רקורדס. מתוך האלבום יצאו סינגלים: "Good Girl",  "Blown Away",  "Two Black Cadillacs" ו-"See You Again".

האלבום הגיע למקום הראשון במצעד הבילבורד הוט 100.

## רקע
לאחר סיימה את סיבוב ההופעות המצליח שלה "Play On Tour", התפנתה אנדרווד לעבוד על אלבום זה אך לטענתה היא לקחה את הזמן מכיוון שרצתה להתרחק מאור הזרקורים ולהתרכב בכתיבה של שירים אישיים יותר ולקחת את האלבום לכיוון אחר.

בסופו של דבר הקלטות האלבום הסתיימו אחריי יותר משנה. לטענתה של אנדרווד אלבום זה הוא אפל יותר ביחס לאלבומיה הקודמים.

## ביקורות והצלחה
האלבום זכה לביקורות חיוביות ממבקרי המוזיקה ולהצלחה מסחרית גדולה. הוא הגיע למקום הראשון בארצות הברית ונמכר בלמעלה מ-267 אלף עותקים בשבוע הראשון ליציאתו ובכך היה לאלבום השלישי עם הפתיחה הגדולה ביותר במדינה באותה השנה.

עם הגעתו של האלבום למקום הראשון במדינה אנדרווד הפכה לאמן הנשי השלישי שהצליח להכניס 3 אלבומי הקאנטרי למקום הראשון במדינה. הוא נשאר במקום הראשון במשך שבועיים ונהיה לאלבום הראשון שלה לעשות זאת. במצעד אלבומי הקאנטרי של המדינה האלבום הגיע למקום הראשון ונהיה לאלבום הרביעי שלה ברצף שעושה זאת, ונשאר שם במשך 7 שבועות.

האלבום היה לאלבום השביעי הנמכר ביותר בארצות הברית ב-2012 ואלבום הקאנטרי הנמכר ביותר במדינה לאותה שנה. עד סוף אותה שנה הוא מכר 1.4 מיליון עותקים במדינה. נכון לינואר 2020 הוא מכר 1.8 מיליון עותקים במדינה ו-3 מיליון עותקים במכירות משולבות מה שמזכה אותו למעמד פלטינה משולשת במדינה. בכל העולם האלבום מכר כ-2 מיליון עותקים.

## סינגלים
מתוך האלבום יצאו 4 סינגלים: הסינגל הראשון היה השיר "Good Girl" אשר הגיע למקום ה-18 בארצות הברית ולמקום הראשון במצעד שירי הקאנטרי האמריקאי. לאחריו יצא שיר הנושא של האלבום שהגיע למקום ה-20 במצעד האמריקאי ולמקום הראשון במצעד שירי הקאנטרי האמריקאי.

הסינגל השלישי מהאלבום היה השיר "Two Black Cadillacs" אשר הגיע למקום ה-4 במצעד שירי הקאנטרי האמריקאי והסינגל האחרון מהאלבום "See You Again" הצליח להגיע למקום ה-7 במצעד ובכך כל הסינגלים מהאלבום הגיעו לעשירייה הפותחת במצעד. בנוסף כל הסינגלים מהאלבום הגיעו למעמד פלטינה או יותר במדינה.

## פרסים ומועמדויות
האלבום זיכה אותה בשני פרסי גראמי בקטגוריות "ביצוע הסולו הטוב ביותר בשיר קאנטרי" ו"שיר הקאנטרי הטוב ביותר" על שיר הנושא של האלבום. בנוסף גם האלבום זכה בפרס AMA בקטגוריית אלבום הקאנטרי של השנה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי חברת אריסטה רקורדס
Run Away

**Run Away** (בעברית: **לרוץ רחוק**) הוא שיר שביצעו SunStroke Project  ו-Olia Tira  שייצג את מולדובה באירוויזיון 2010 כמו כן, השיר הפך לתופעת אינטרנט בשל היותו חלק ממם.

## השיר באירוויזיון
השיר נבחר לייצג את מולדובה באירוויזיון 2010 לאחר שניצח בתחרות הקדם אירוויזיון המולדובית O melodie pentru Europa  (שיר לאירופה). בחצי הגמר בוצע ראשון ועבר לגמר. בגמר בוצע רביעי והגיע למקום 22.

## מיקומי שיא

## השיר כחלק מתרבות האינטרנט
סולו הסקסופון בשיר נחתך מהשיר, הופץ ביוטיוב והפך למם בשם ״Epic Sax Guy".

## קישורים חיצוניים

## הערות שוליים

קטגוריה:מוזיקה: תופעות אינטרנט
קטגוריה:שירי אירוויזיון 2010
טופרכיה

**טופרכיה** (ביוונית: **τοπαρχία**, "מקום"), הוא מונח יווני למחוז. הוא החל כמונח למושל מחוז והושלך בהמשך על הטריטוריה עצמה בה הפעיל הטופארך (τοπάρχης, טופארכס) את סמכותו. בתקופה הביזנטית המונח התגלגל לשליטים עצמאיים או עצמאיים למחצה בפריפריה של העולם הביזנטי.

## ממלכת תלמי
מקורו של המונח בתקופות ההלניסטיות, כאשר טופוס (τόπος, "מקום") הוקמה כיחידה מנהלית, במצרים התלמיית. המונח רווח גם בקרב הסלווקים והאטלידים, אך במידה פחותה בהשוואה למצרים. ה*טופוס*ים התלמיים כללו מספר כפרים (*komai* ברבים *Komē*) תחת טופארכיה שהיוותה מחלקת משנה של הנומוס, אשר מנוהלת על ידי אסטרטג (strategos). במצרים התלמית, הטופרכיות היו בדרך כלל מצריות, והיו אחראיות על מינהל ועל גביית מיסים, ממש כמו ה*[[נומארך|נומארכים]]* ביחס ל*נומוס*ים, וה*קומארכ*יות ביחס ל-Komē.
בתקופה ההלניסטית היו באזור ארץ ישראל הטופרכיות: *Gaulanitis* (הגולן), *Galilaia* (הגליל), *Samaraia* (השומרון), *Judaia* (יהודה), *Peraia* (פראיה) ו*Idumaia* (אדום). המונח נשאר בשימוש גם בזמן האימפריה הרומית, עבור מושל מחוז באזורים אלו.

## הערות שוליים

קטגוריה:יוון: חלוקה מנהלית
פרידריך בורגמילר

**יוהאן פרידריך פרנץ בורגמילר** (בגרמנית: **Johann Friedrich Franz Burgmüller**; 4 בדצמבר 1806 – 13 בפברואר 1874) היה פסנתרן ומלחין גרמני, שנודע בעיקר בשלושה קבצים של אטיודים לילדים (או "קטעים לימודיים") לפסנתר, בייחוד אופוס 100 שלו, "25 אטיודים קלים ומתקדמים" לתלמידים ברמה בינונית; שני הקבצים האחרים, לתלמידים מתקדמים יותר, היו אופוס 105 ו-109.

## ביוגרפיה
בורגמילר נולד ברטיסבון (כיום רגנסבורג, גרמניה. אביו, פרידריך אוגוסט בורגמילר, ואחיו הצעיר, נורברט בורגמילר, היו גם הם מלחינים. אמו, תרזה פון זנדט, הייתה פסנתרנית וזמרת.

בשנת 1829 עבר לקאסל ללמוד אצל לואי שפור ומוריץ האופטמן. שם הופיע בקונצרט הראשון שלו כפסנתרן, ב-14 בינואר 1830.

בשנת 1832 עבר בורגמילר לפריז, שם חי עד מותו. נורברט, אחיו, תכנן להצטרף אליו בפריז, אבל טבע ב-1836
בספא באאכן. בפריז פיתח בורגמילר סגנון הלחנה צרפתי וסגנון נגינה קל, שהיה לסמלו המסחרי. הוא הרבה לכתוב מוזיקת-טרקלין לפסנתר והוציא לאור כמה אלבומים. עוד חיבר אטיודים לפסנתר, שנועדו לילדים. ז'אן קוראלי, הכוריאוגרף של הבלט ז'יזל, רצה להוסיף פה דה דה (מחול שניים) לבלט, וכיון שאי אפשר היה להשיג את מלחין הבלט, אדולף אדם, בחר לצורך זה בסוויטה של בורגמילר בשם "מזכרות מרטיסבון", לעצב ממנה מוזיקה לקטע זה, שכונה "מחול השניים של האיכרים" והיה לחלק ממסורת הביצוע של הבלט.

הוא מת בפריז בשנת 1874.

## קישורים חיצוניים

                                          
* חברת נאקסוס, ביוגרפיה קצרה של פרידריך בורגמילר
* אתר פראבוק, ביוגרפיה ורשימת יצירות של פרידריך בורגמילר

* Free scores  Mutopia Project
* Link to Recording of the Opus 100 Etudes at the Piano Society Website
* Description of the Opus 100 Etudes by Noriaki Nomoto 
* 


## הערות שוליים

קטגוריה:פסנתרנים גרמנים
קטגוריה:פסנתרנים צרפתים
קטגוריה:מלחינים צרפתים במאה ה-19
קטגוריה:מלחינים גרמנים במאה ה-19
קטגוריה:גרמנים שנולדו ב-1806
קטגוריה:גרמנים שנפטרו ב-1874
טורה-רייכל קולקטיב

**טורה-רייכל קולקטיב** (באנגלית: **The Touré-Raichel Collective**) הוא הרכב מוזיקלי ישראלי-מאלי. בראש ההרכב עומדים הזמר והגיטריסט המאלי ויו פארקה טורה והזמר והפסנתרן הישראלי עידן רייכל.

## היסטוריה
בשנת 2008, לאחר פגישה מקרית בטרמינל שדה תעופה בברלין, קשרו רייכל וטורה ידידות עם כוונה להופיע יחד. ההופעה יצאה לפועל בנובמבר 2010 בבית האופרה בתל אביב. למחרת, הם נכנסו לאולפן הקלטות בתל אביב. באולפן היו הבסיסט הישראלי יוסי פיין ומנגן הקלאבש המלאני סולימאן קיין. לדברי רייכל, הקבוצה "הקליטה תמהיל של מקצבים מאלניים מעורבבים במנגינות ישראליות - כולם מקוריים, אך מושפעים מאוד משתי התרבויות שלנו."

במרץ 2012 הוציא ההרכב את אלבום הבכורה שלו, The Tel Aviv Session. ממקביל לצאתו של האלבום, החל ההרכב בסיבוב הופעות באמריקה הצפונית.

בספטמבר 2014 הוציא ההרכב את אלבומו השני, The Paris Session. אלבום זה היה אמור להיות מקולט במאלי, אולם אי שקט פוליטי ודתי מנע את קיומו. במקום זאת, הקליטו את האלבום בפריז. שירים באלבום זה מושרים בצרפתית, במברה, סונגהאי ועברית.

## דיסקוגרפיה
* 2012: The Tel Aviv Session
* 2014: The Paris Session

## קישורים חיצוניים
* 

## הערות שוליים

קטגוריה:עידן רייכל
קטגוריה:הרכבי ג'אז ישראלים
Love Somebody

**Love Somebody** (בעברית: לאהוב מישהו) הוא סינגל של להקת הפופ רוק האמריקאית מארון 5. השיר יצא לאור ב-14 במאי 2013, כסינגל הרביעי והאחרון מתוך אלבום האולפן הרביעי שלה, Overexposed. את השיר כתבו אדם לוין, נתנאל מוטה, ראיין טדר ונואל זנקנלה, תוך שראיין ונואל שימשו גם כמפיקים שלו.

עם יציאתו השיר זכה להצלחה מכובדת במצעדים והפך ללהיט הטופ 10 הרביעי מבין האלבום במצעד הבילבורד הוט 100. בנוסף להצלחתו, השיר זכה לביקורות מעורבות של מבקרי מוזיקה ששיבחו את הרכבו, וקשרו אותו ליצירותיו של קולדפליי, אך מתחו ביקורת על הפקתו ועל שירתו של לוין. בעקבות יציאת האלבום, עקב הורדות דיגיטליות רבות, הגיע השיר למקום התשיעי במצעד הסינגלים בדרום קוריאה.

באמצע 2011, מארון 5 החלו לעבוד על אלבום האולפן הרביעי שלהם. אחד מחברי הלהקה, ג'יימס ולנטיין שוחח בריאיון עם בילבורד וחשף את תוכניותיהם להוציא את אלבום האולפן הרביעי שלהם בתחילת 2012. ב-22 במרץ 2012, פרסמה הלהקה סרטון יוטיוב ובו מספר סצנות המראות את הלהקה באולפן, ומקליטה את האלבום. ב-26 ביוני 2012, האלבום יצא בשם, Overexposed.

אדם לוין כתב יחד את השיר "Love Somebody" עם  הזמר נתנאל מוטה, נואל זנקנלה ראיין טדר הסולן של ואן ריפאבליק, ראיין טדר. השניים האחרונים הפיקו אותו וסיפקו גם תכנות ומפתחות. טדר וזנקנלה גם כתבו והפיקו יחד שיר נוסף, "Lucky Strike". השיר עצמו הונדס על ידי סמית' קרלסון באולפני הפטריוט בדנבר ונוח "תיבת הדואר" פאסובוי באולפני קונוויי בלוס אנג'לס; אריק איילנדס שימש כעוזר ההנדסה. סרבן ג'ניה ערבב את השיר באולפני Mixstar בחוף וירג'יניה. ג'ון הנס שימש כמהנדס לתמהיל ואילו פיל סייפורד כעוזר ערבוב.

## וידאו קליפ
הווידאו קליפ של השיר צולם ב-16 בינואר 2013 והופץ דרך VEVO ב-21 במאי. הקליפ בוים על ידי ריץ 'לי. הקליפ מציג את אדם לוין ואמילי ראטקובסקי כשני אוהבים, כאשר חברי הלהקה מכוסים כולם בצבע אפור. לוין מצייר את עצמו בהתחלה מרקע בצבע לבן טהור ולאורך הקליפ דומותו מופיעה וראטויובסקי לפניו.

הסצנות האחרונות מציגות את כלי הנגינה של חבר הלהקה כשהם מכוסים צבע ומנגנים, ילדה רוקדת בפיתוי ולוין ואהבתו מעניינות בחיבוק נלהב - והכל מכוסה בצבע אפור. בסצנה האחרונה, לוין הופך את מה שעשה, מסיר את כל הצבע מהזירה ולא משאיר אחריו זכר.

## מיקומי שיא
עם הוצאתו של Overexposed, ועקב הורדות דיגיטליות רבות, "Love Somebody" עלה לראשונה בתרשים הבינלאומי של גאון דרום קוריאה במספר שמונה ב־24 ביוני 2012, עם מכירות של 35,892 עותקים דיגיטליים. בשבוע שלאחר מכן הוא נפל למספר 15 ומכר 16,752 עותקים נוספים. נשאר על 100 הראשונים של התרשים במשך שמונה שבועות. השיר עלה לראשונה במספר 54 ב-בילבורד הוט 100, והגיע למקום מספר 10, והפך את אלבום האולפן הראשון של *Overexposed* Maroon 5 שהפיק ארבעה סינגלים טופ Top. החל מיוני 2014, השיר מכר 1,694,000 עותקים בארצות הברית.

## קישורים חיצוניים

## הערות שוליים

קטגוריה:שירי מארון 5
קטגוריה:שירים באנגלית
קטגוריה:שירים שנכתבו על ידי נואל זנקנלה
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירים על מיניות
קטגוריה:שירי דאנס-פופ
אריוס (פילוסוף)

**אריוס** (ביוונית: **Ἄρειος**) או **אריוס דידימוס** היה פילוסוף אלכסנדרוני מהאסכולות הפיתגוראית או הסטואית, שחי במאה ה-1 לפנה"ס. במשך תקופה מסוימת הוא היה "הפילוסוף האישי" של הקיסר הרומי אוגוסטוס.

אוגוסטוס העריך אותו כל כך, עד שלאחר כיבוש אלכסנדריה הוא הצהיר שהוא חס על העיר בעיקר לטובת אריוס. חוקרים מודרניים חלוקים אם זו באמת הייתה הסיבה שאוגוסטוס חס על העיר, מכיוון שבאותה עת אוגוסטוס טען שהוא גם עושה את זה כדי לכבד את זכרו של אלכסנדר מוקדון, וכמה חוקרים גם מעלים את האפשרות שהוא עשה זאת כדי לשאת חן בעיני האליטה של העיר.

אריוס, כמו גם שני בניו, דיוניסיוס וניקנור, לימד פילוסופיה את אוגוסטוס עצמו, ואף התגורר במשך תקופה מסוימת ממש בביתו.
הוא נזכר לעיתים קרובות על ידי הפילוסוף תמיסטיוס (המאה ה-4), האומר כי אוגוסטוס העריך את אריוס לא פחות ממה שהעריך את מרקוס ויפסניוס אגריפה, שנהוג לחשוב שהיה איש סודו ויד-ימינו של אוגוסטוס (אם כי יש להזכיר שתמיסטיוס כתב ארבע מאות שנה מאוחר יותר).

מקורות אחרים מציינים כי הוצעה לו משרת *Praefectus Augustalis* (מושל) של מצרים, אלא שאריוס דחה את הצעתו של אוגוסטוס לטובת משרה בפרובינקיה סיקיליה, אם כי חוקרים מודרניים מטילים ספק כלשהו לגבי אנקדוטה זו (בעיקר משום שאין דוגמאות נוספות למישהו ש"הוצע" לו תפקיד מאת אוגוסטוס ודחה את הצעתו). הועלתה האפשרות שסיפור זה היה תעמולה ממלכתית שהצדיקה את הדחת אריוס על ידי אוגוסטוס מהפרובינקיה של מצרים והכנסתו של קורנליוס גאלוס לתפקיד פרפקטוס.

את מקומו של אריוס כ"פילוסוף האישי" של אוגוסטוס ירש הפילוסוף תאון.
מדברי קווינטיליאנוס נראה כי אריוס גם לימד או כתב על רטוריקה.

## הערות שוליים

קטגוריה:פילוסופים באימפריה הרומית
קטגוריה:אלכסנדריה: אישים
קטגוריה:אישים שחיו במאה ה-1 לפנה"ס
התממה

**התממה** (גם: **אנונימיזציה**, או **עִלּוּם נְתוּנִים מְזַהִים**) של מאגר נתונים היא יצירת עותק של מאגר נתונים שממנו הושמטו או הוסוו פרטים מזהים, כדי לאפשר מסירה של מאגר נתונים זה לגורם חיצוני, בלי לסכן את שמירת הסודיות של הנתונים שמאגר המקורי. התממה נחוצה, למשל, כאשר מוסד רפואי (בית חולים, קופת חולים וכו') מוסר נתונים של כל החולים שהיו בטיפולו בתקופה מסוימת לשם מחקר רפואי, אך מחויב למנוע אפשרות שמקבל הנתונים ישאב מהם מידע על מצבו הבריאותי של אדם מסוים, משום שתוצאה כזו תהווה פגיעה בפרטיות. על ההתממה להבטיח שלא רק מתוך מאגר הנתונים עצמו לא יתאפשר איתור מידע על פרט מסוים, אלא שגם בדרך של הצלבת נתונים ממאגר זה עם נתונים ממאגר זמין אחר לא תתאפשר תוצאה זו.

צעד ראשון בהתממה הוא סילוק פרטים מזהים ישירים, כגון שמו של אדם, מספר זהות, מספר טלפון, מספר כרטיס אשראי וכדומה. בפרטים אחרים, שהשמטתם תפגע בתועלת שרוצים להפיק מהמאגר, ניתן לצמצם רזולוציה. דוגמאות:
* במקום ציון כתובת מדויקת להסתפק בציון שם היישוב בלבד, וכאשר מדובר ביישוב קטן – לציין רק את שם המועצה האזורית שהוא משתייך אליה.
* במקום ציון גיל מדויק של אדם, לציין את העשור שהוא משתייך אליו. כך גיל 72 וגיל 78 יוחלפו שניהם לטווח 70–79.

על ההתממה להיות כזו שבכל שאילתא על מאגר הנתונים לא תתקבל תשובה שכוללת פרט יחיד או פרטים מעטים. דוגמה: במאגר נמצאים אנשים רבים שגובהם מעל 180 ס"מ, ואנשים רבים שעיניהם כחולות, ואנשים רבים שמתגוררים בראש העין, כך שכל נתון כזה כשלעצמו אינו מזהה איש מסוים, אבל חיתוך בין שלושה נתונים אלה (כלומר שאילתא המבקשת את הפרטים שלהם שלושה מאפיינים יחדיו) עלולה להוביל לאדם יחיד, וכך לחשוף את יתר פרטיו. דרישת התממה זו קרויה דרישת k-אנונימיות – יש לוודא שכל צירוף של שדות ייתן לפחות k רשומות בעלות צירוף זה.

בעקבות החיתוכים האפשריים, הדעה המקובלת במחקר היא שהתממה, כפי שזו מיושמת בדרך כלל, איננה מספיקה כדי למנוע זיהוי חוזר של יחידים מהמאגר. ניתן, עם זאת, למנוע זאת על ידי שימוש באמצעים משלימים, דוגמה, טכניקת ה"פרטיות דיפרנציאלית" המשנה באופן זניח את הנתונים של היחידים השונים באופן שלא אמור לפגוע באפשרות לניתוח רחב, אך כן מקשה על הזיהוי של יחידים מתוך המאגר. טכניקה אחרת נקראת "מידע סינתטי", בה יוצרים "אנשים פיקטיביים" עם מאפיינים פיקטיביים, כך שאף אחד מהיחידים אינו דומה ברוב המאפיינים לאדם המקורי, אך עדיין נשמרים כל היחסים הסטטיסטיים החשובים.

דוגמה לסוג בעיה נוסף של התממה: לשם ניתוח סטטיסטי של התפלגות ההכנסות משחררת רשות המיסים מאגר נתונים ובו פרטי ההכנסה השנתית של כל אחד מתושבי ישראל, תוך השמטת פרטי הזיהוי מכל רשומה. שאילתא שתגלה, למשל, ש**לכל** תושבי סביון בגילאי 30–60 יש הכנסה שנתית של יותר ממיליון ש"ח הופכת נתון סטטיסטי לנתון אישי על כל אחד מהחברים באוכלוסייה זו.

ככל שההתממה אגרסיבית יותר, כך עלולה התועלת שבמאגר לקטון, ולכן יש למצוא את שביל הזהב, שיאפשר שמירה על סודיות הנתונים הנדרשת, ועדיין לאפשר להפיק מהקובץ את התועלת המצופה.

## קישורים חיצוניים

* האיגוד הישראלי לטכנולוגיות שפת אנוש - NLP עברית וערבית - 
* אריאל מנצורה, התממה של קבצים עם מידע פרטני, באתר בנק ישראל
* רחל ארידור־הרשקוביץ, תהילה שוורץ אלטשולר, אתגר הפרטיות בפרסום יזום של מאגרי מידע ממשלתיים, המכון הישראלי לדמוקרטיה, ספטמבר 2017, עמ' 36–53
* 

## הערות שוליים

קטגוריה:אבטחת מידע
קטגוריה:מסדי נתונים
גביע המדינה בכדורגל נשים 2011/2012

**[[גביע המדינה בכדורגל נשים]]** לעונת **2011/2012** היא התחרות ה-14 מאז היווסדה. משחקי התחרות החלו ב-14 בפברואר 2012 ומשחק הגמר נערך ב-1 במאי 2012 והסתיים בניצחון של מחזיקת הגביע, אס"א תל אביב, על מכבי כישרונות חדרה בדרך לזכייה שנייה בתואר.

בתחרות השתתפו 7 קבוצות מליגת נשים ראשונה ולמרות שבעונה זו התקיימה בנפרד תחרות גביע הליגה השנייה עבור קבוצות מליגת הנשים השנייה, שתי קבוצות מליגה זו השתתפו בתחרות. מכבי צור שלום ביאליק מהליגה הראשונה לא השתתפה בתחרות בשנה זו.

לפי תקנון התחרות, בעונה זו התקיימו 4 סיבובים כשבסיבוב הראשון השתתפו שתי הקבוצות מהליגה השנייה וכל קבוצות הליגה הראשונה הצטרפו בשלב רבע הגמר.

## שמינית הגמר
הסיבוב הראשון בתחרות היה למעשה שמינית הגמר. בסיבוב זה השתתפו 2 קבוצות מהליגה השנייה.

## רבע הגמר
אל העולה משמינית הגמר הצטרפו 7 קבוצות מהליגה הראשונה. המשחקים התקיימו ב-21 בפברואר.

## חצי הגמר
משחקי חצי הגמר התקיימו בהצגה כפולה ב-27 במרץ באצטדיון המושבה בפתח תקווה.

## הגמר

## ראו גם
*עונת 2011/2012 בליגת כדורגל נשים ראשונה

## קישורים חיצוניים
* עונת 2011/2012 בגביע המדינה בכדורגל נשים, באתר ההתאחדות לכדורגל בישראל
* 
* 

קטגוריה:2011 בישראל: כדורגל
קטגוריה:2012 בישראל: כדורגל
קטגוריה:תחרויות כדורגל ב-2011
קטגוריה:תחרויות כדורגל ב-2012
קטגוריה:גביע המדינה בכדורגל נשים
Petals for Armor

**Petals for Armor** (בעברית: **עלי כותרת לשריון**) הוא אלבום הבכורה של הזמרת-יוצרת האמריקאית היילי ויליאמס. האלבום יצא לאור ב-8 במאי 2020 על ידי חברת התקליטים אטלנטיק רקורדס. מתוך האלבום יצאו שני סינגלים.

לפני השקת האלבום, ויליאמס הוציאה שני מיני-אלבומים אשר הכילו רצועות מתוך האלבום עצמו.

## רקע והפקה
ב-22 בינואר 2020, יצא הסינגל הראשון "Simmer", מתוך האלבום, אשר זכה להצלחה כאשר הגיע למקום השביעי במצעד שירי הרוק. כמו כן, הצליח להיכנס למצעד שירי הרוק איירפליי ולמצעד השירים הדיגיטליים. בהמשך, נכנס גם למצעד שבסקוטלנד.

השיר "Leave It Alone" יצא כסינגל שלא מתוך האלבום, אלא כסינגל מתוך המיני-אלבומים הקודמים שיצאו לפניו.

## ביקורות
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.

## רשימת רצועות

* האלבום עצמו מחולק לשלושה חלקים כאשר כל החלקים שחולקו הם כמיני-האלבומים אשר יצאו בנפרד לאלבום שלם.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומי היילי ויליאמס
קטגוריה:אלבומים באנגלית
קטגוריה:אלבומי חברת אטלנטיק רקורדס
דן קימבל

**דן אייבל קימבל** (באנגלית: **Dan Able Kimball**; 1 במרץ 1896 – 30 ביולי 1970) היה מזכיר הצי של ארצות הברית בשנים 1951–1953.
## ביוגרפיה
דן קימבל נולד בסנט לואיס. במלחמת העולם הראשונה הוא שירת כטייס בשירות האוויר של צבא ארצות הברית (קודמו של הגיס האווירי של צבא ארצות הברית, שהיה קודמו של חיל האוויר של ארצות הברית), והמשיך לגלות עניין בתעופה לאחר מכן. החל משנת 1920 הוא הועסק בחברת הגומי והצמיגים The General Tire & Rubber Company, עד שב-1942 הגיע לכהן כסגן הנשיא שלה. כתוצאה מכך הוא היה לדירקטור בחברת ייצור המנועים הרקטיים Aerojet Engineering Company, שהייתה חברת בת של General Tire. בפברואר 1949 הוא מונה כסגן מזכיר הצי לענייני אווירייה ובמאי אותה שנה הוא מונה כתת-מזכיר הצי.

ביולי 1951 מונה קימבל כמזכיר הצי של ארצות הברית ובתפקיד זה הוא כיהן עד לתום תקופת נשיאותו של הארי טרומן בינואר 1953. תקופת כהונתו כמזכיר הצי עמדה בסימן של המשך מלחמת קוריאה, הרחבת המסגרות שבאה כתוצאה מהמלחמה של הכוחות המזוינים של ארצות הברית והתקדמות טכנולוגית משמעותית בתחומי האוויר, ההנדסה הימית ותחומים נוספים. לאחר סיום כהונתו כמזכיר הצי הוא שב לעסקים והיה לנשיא ובהמשך ליושב ראש מועצת המנהלים של חברת Aerojet, תפקידו בו הוא שימש עד 1969.

דן קימבל נפטר ב-30 ביולי 1970 בוושינגטון די. סי.

## קישורים חיצוניים

* Kimball, Dan A. - Naval History and Heritage - Navy.mil
* 

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:מזכירי הצי של ארצות הברית
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:אמריקאים שנולדו ב-1896
קטגוריה:אמריקאים שנפטרו ב-1970
דיסקוגרפיה של ביונסה

הזמרת והיוצרת האמריקאית **[[ביונסה]]** הוציאה שמונה אלבומי אולפן, חמישה אלבומי הופעה, שלושה אלבומי אוסף, חמישה מיני-אלבומים, אלבום פסקול אחד, מיקסטייפ אחד, ו-83 סינגלים (כולל כ-15 כאמנית משתתפת, 11 סינגלים שיווקיים ושישה סינגלים למטרות צדקה). היא מכרה 75 מיליון אלבומים ולמעלה מ-118 מיליון תקליטים כאמנית סולו, ועוד 60 מיליון עם דסטיניז צ'יילד, מה שהופך אותה לאחת מיוצרות המוזיקה הנמכרות ביותר בכל הזמנים. איגוד תעשיית ההקלטות האמריקאי הכיר בה כאמנית המובילה של עשור שנות האלפיים. נכון ליוני 2016, בארצות הברית, ביונסה מכרה 17.2 מיליון אלבומים כאמנית סולו, ועוד 17 מיליון אלבומים כחלק מהדסטניז צ'יילד.

## אלבומים
### אלבומי אולפן

### אלבומי הופעה

### אלבומי אוסף

### אלבומים משותפים

### פסקולים

## מיני אלבומים

## סינגלים

### שיתופי פעולה

### סינגלים שיווקיים

### סינגלים למטרות צדקה

## שירים אחרים במצעדים או עם תארים

## וידאו קליפים

## קישורים חיצוניים

## ביאורים

## הערות שוליים

קטגוריה:ביונסה
ביונסה
ארנבת סטארקי

**ארנבת סטארקי** (שם מדעי: *Lepus starcki*) היא מין של ארנבת ממשפחת הארנביים המצויה בטבע רק ברמת אתיופיה שבשטחי המחוזות הקדומים שאווה, מחוז בלה ומחוז ארסי באתיופיה. בעבר נחשבה לתת-מין של ארנבת מצויה, וקודם לכן לארנבת אירופית. לארנבת אין תת-מינים מוכרים.

ארנבת זו בינונית בגודלה ובעלת גוונים אפורים עם צידיים ערמוניים, בטן וחזה לבנים, אוזניים ורדרדות בעלות קצוות שחורים וזנב לבן ומעוגל. אורכה 46 עד 60 סנטימטרים, משקלה 2-3.5 קילוגרם בשני הזוויגים. הארנבת דומה לשני מיני ארנבות החיות באזורה: *Lepus habessinicus* ו-*Lepus victoriae*.

הארנבת היא חיה פעילת יום, אז היא רועה במרחבי הערבות והרמות הגבוהות של רמת אתיופיה בגובה שבין 2,500 ל-4,000 מטרים. הארנבת צמחונית הניזונה מצמחי מרעה ממשפחת הדגניים כמו *Agrostis*, *Eleusine*, *Festuca*, *Poa* וצמחים קטנים נוספים.

הארנבת עצמה נטרפת בידי הזאב החבשי, כאשר 1.6% מתזונתו מבוסס עליה. בנוסף נטרפת הארנבת בידי עיט סוואנות ועופות דורסים נוספים. מצבה בטבע מבוסס ומצב השימור שלה הוא "ללא חשש".

## קישורים חיצוניים

## הערות שוליים

קטגוריה:ארנביים
קטגוריה:אתיופיה: יונקים
קטגוריה:בעלי חיים שתוארו ב-1963
Petals for Armor II

**Petals for Armor II** (בעברית: **עלי כותרת לשריון חלק שני**) הוא המיני-אלבום השני של הזמרת-יוצרת האמריקאית היילי ויליאמס. המיני-אלבום יצא לאור ב-9 באפריל 2020 על ידי חברת התקליטים אטלנטיק רקורדס. מתוך המיני-אלבום יצאו שלושה סינגלים.

המיני-אלבום הוא מיני-אלבום המשך למיני-אלבום Petals for Armor I, שיצא לאור כמה חודשים קודם לכן.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2020
קטגוריה:אלבומי היילי ויליאמס
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
כף הרלאקר

**כף הרלאקר** (באנגלית: **Cape Herlacher**) הוא כף מכוסה קרח, הבולט לכיוון צפון מחצי האי מרטין בארץ מרי בירד שבאנטארקטיקה. 

## היסטוריה
### גילוי ומיפוי הכף

הכף מופתה בהתבסס על תצלומי אוויר שצולמו על ידי צי ארצות הברית בינואר 1947, במסגרת מבצע קפיצה לגובה.

### מקור השם

שמה של הכף ניתן לה בשנת 1955 על ידי הוועדה המייעצת לשמות אנטארקטיים. 

הכף נקראת על שמו של קארל ג'יי. הרלאקר (Carl J. Herlacher), קרטוגרף אנטארקטי בכיר במשרד ההידרגרפי של צי ארצות הברית (משרד המיפוי הימי) בשנת 1937. 

## קישורים חיצוניים

* כף הרלאקר באתר הסקר הגאולוגי של ארצות הברית
* כף הרלאקר באתר הגאזט האנטארקטי של ממשלת אוסטרליה
* כף הרלארק באתר הגאזט האנטארקטי המשווה SCAR של ממשלת אוסטרליה

## הערות שוליים

הרלאקר
מנעי קולך מבכי

**מנעי קולך מבכי** הוא סינגל של הפרויקט של עידן רייכל שהוקלט על ידי המוזיקאי הישראלי עידן רייכל. השיר יצא לאור ביוני 2008, כסינגל הראשון מתוך האלבום "בין קירות ביתי", על ידי חברת התקליטים הליקון.

## רקע וכתיבה
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר נכתב עבור גלגלצ לכבוד יום העצמאות ה-60 למדינת ישראל. השיר הוצע לביצוע על ידי אריק איינשטיין, אך איינשטיין דחה את ההצעה.

השיר מבוסס על הפסוקים בספר ירמיהו המתארים את תגובתו של אלוהים לבכי התמרורים של רחל על בניה, הלא הם עם ישראל, בעת יציאתם לגלות. אלוהים עונה לה:

## הצלחה
השיר הגיע בשיאו למקום הראשון במצעד השבועי של רשת ג' תוך ששהה שם כארבעה שבועות. במצעד הפזמונים השנתי של התחנה, דורג השיר במקום ה-22. במצעד הפזמונים השנתי של גלגלצ דורג השיר במקום ה-23.

נכון לאוגוסט 2024, מונה הצפיות של הקליפ לשיר באתר יוטיוב עומד על כ־3.5 מיליון. כמו כן, מונה ההשמעות של השיר ברשת הזרמת המדיה ספוטיפיי עומד על כ-60 אלף.

השיר מושמע לעיתים בתחנות הרדיו בשעת התפר שבין יום הזיכרון לחללי מערכות ישראל לבין יום העצמאות, דקות ספורות לפני שידורו של טקס הדלקת המשואות מהר הרצל, המהווה טקס מעבר ממלכתי רשמי בין שני ימים אלו. השמעתו של השיר בשעה זו באה לנסות ולנסוך נחמה בליבם של המאזינים, לאחר יום הזיכרון הנושא עמו מטען רגשי כבד של אבל לאומי, ולבטא את קשרם ההדוק בין האובדן והמחיר הלאומי הגדול של מות הנופלים במערכות ישראל, המגולם בשיר בבכיה של רחל או בבכיו של העם, לבין המטרה הנעלה שלשמה שילם העם את המחיר הכבד ובשלה יהפוך בתוך זמן קצר יום האבל לחג לאומי: תקומתו בארצו לאחר גלות ארוכה, המגולמת במהלך השיר בקריאה לרחל, או לעם כולו: "מנעי קולך מבכי", "כי יש תקווה לאחריתך", "כשישובו לגבולם".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים שהולחנו על ידי עידן רייכל
קטגוריה:שירים שנכתבו על ידי עידן רייכל
קטגוריה:שירים המבוססים על התנ"ך
קטגוריה:שירים בעברית
קטגוריה:סינגלים בהוצאת הליקון
Medscape

**Medscape** הוא אתר אינטרנט המספק גישה למידע רפואי לרופאים; הארגון מספק גם לימודי המשך לרופאים ואנשי מקצוע בתחום הבריאות. האתר מפנה למאמרי כתבי עת רפואיים, גרסה של מסד הנתונים MEDLINE של הספרייה הלאומית לרפואה של ארצות הברית, חדשות רפואיות ומידע תרופתי (Medscape Drug Reference, או MDR). באותה תקופה פרסם Medscape שבעה כתבי-עת אלקטרוניים שעברו ביקורת על עמיתים.

## היסטוריה
Medscape הוקם בשנת 1995, על ידי SCP Communications, Inc, בניהולו של מנכ"ל החברה פיטר פרישוף. בשנת 1999, ג'ורג' לונדברג הפך לעורך הראשי של Medscape. שבע עשרה שנה לפני שהצטרף ל־Medscape שימש כעורך כתב העת של האיגוד הרפואי האמריקני. בספטמבר 1999, החברה הונפקה ונסחרה בנאסד"ק תחת הסמל MSCP. בשנת 2000, Medscape התמזגה עם MedicaLogic, חברה ציבורית נוספת. MedicaLogic הגישה בקשה לפשיטת רגל תוך 18 חודשים ומכרה את Medscape ל- WebMD בדצמבר 2001. בשנת 2008 פוטר לונדברג על ידי WebMD. בשנה שלאחר מכן בוטל כתב העת לרפואה של האתר. בינואר 2013 מונה אריק טופול לעורך הראשי של מדסקייפ. באותה שנה חזר לונדברג למדסקייפ כעורך כללי.

בשנת 2009, WebMD שחררה אפליקציית iOS של Medscape, ושנתיים לאחר מכן, את גרסת אנדרואיד. בשנת 2015 השיקה WebMD את Medscape CME & Education ב-iOS.

## קישורים חיצוניים

*  (נדרש הרשמה)

## הערות שוליים

קטגוריה:אתרי אינטרנט שהושקו ב-1995
קטגוריה:מקורות מידע ברפואה
Petals for Armor I

**Petals for Armor I** הוא המיני-אלבום הראשון של הזמרת-יוצרת האמריקאית היילי ויליאמס. המיני-אלבום יצא לאור ב-6 בפברואר 2020 על ידי חברת התקליטים אטלנטיק רקורדס. מתוך המיני-אלבום יצאו שני סינגלים.

המיני-אלבום הגיע למקום ה-79 במצעד האלבומים העכשוויים של בילבורד.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2020
קטגוריה:אלבומי היילי ויליאמס
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
עכבר עשב אפריקאי

**עכבר עשב אפריקאי** (שם מדעי: *Arvicanthis niloticus*) הוא מין מכרסם דמוי-עכבר ממשפחת העכבריים המצוי בטבע בעיקר באפריקה שמדרום לסהרה, אך מצפין לסודאן, אלג'יריה, מצרים ואף לתימן. הוא קרוב למין עכבר עשב בליק מאתיופיה.

אורכו מגיע ל-159 עד 202 מילימטרים, אורך הזנב מגיע ל-125 עד 173 מילימטרים ומשקלו עד 201 גרם בממוצע. העכבר בעל פרווה סמורה מעט וכהה עם גוונים צהובים או כתומים לאורכה בכמה שורות. השערות זקורות בחלקם העליון, מה שמעניק מראה של קוצים, אך הם רכים יחסית. האוזניים גדולות ומעוגלות, האף ורדרד והזנב ארוך וחשוף משיער.

עכבר העשב האפריקאי מצוי במרבית שטחה של אפריקה, במחילות ושטחים מתחת לאדמה, בעיקר סביב חורשים, אדמות מרעה, בתה וסוואנה, אך יכול להתקיים גם במדבריות ובמורדות הרים, אך נראה שאינו מצוי ביערות גשם. הוא מצוי גם בסביבות העירוניות הטרופיות והסובטרופיות. לא ידוע הרבה על הרגליו, אך ידוע שהוא מתרבה בין יוני לנובמבר ומסוגל להתרבות בין 3 ל-4 פעמים בשנה. הנקבה ממליטה בקן שהכינה בין 5 ל-6 גורים.

## תת-מינים
למכרסם זה שישה תת-מינים:
* *Arvicanthis niloticus niloticus*
* *Arvicanthis niloticus dembeensis*
* *Arvicanthis niloticus naso*
* *Arvicanthis niloticus rhodesiae*
* *Arvicanthis niloticus solatus*
* *Arvicanthis niloticus testicularis*

## קישורים חיצוניים

## הערות שוליים

קטגוריה:בעלי חיים שתוארו ב-1803
קטגוריה:עכברים (תת-משפחה)
קטגוריה:אתיופיה: יונקים
קטגוריה:יונקים בסוואנה האפריקנית
הדיוויזיה ה-137 (ורמאכט)

**הדיוויזיה ה-137** (בגרמנית: **137. Infanterie-Division**) הייתה דיוויזיית חיל רגלים של ה במלחמת העולם השנייה.

## היסטוריה
הדיוויזיה הוקמה ב-15 באוקטובר 1940, על בסיס יחידות מהדיוויזיה ה-18, הדיוויזיה ה-44 והדיוויזיה ה-262, והועמדה תחת פיקוד פרידריך ברגמן. במהלך מבצע ברברוסה לחמה הדיוויזיה כחלק מהקורפוס ה-9 במסגרת הארמייה הרביעית, ובמהלך הקרב על מוסקבה לחמה הדיוויזיה כחלק מהקורפוס ה-13 במסגרת הארמייה הרביעית. לאחר מכן לחמה הדיוויזיה בקרבות שונים בגזרה המרכזית, ובקיץ 1943 לחמה בקרב קורסק כחלק מהקורפוס ה-20 במסגרת הארמייה התשיעית. לאחר מכן לחמה הדיוויזיה בקרבות באזור אוריול, וב-2 בנובמבר 1943 הושמדה הדיוויזיה.

## מפקדים
* פרידריך ברגמן (10 באוקטובר 1940 – 21 בדצמבר 1941)
* זיגפריד היינה (21 בדצמבר 1941 – 28 בדצמבר 1941)
* קורט מוהל (28 בדצמבר 1941 – 5 בינואר 1942)
* הנס קמקה (5 בינואר 1942 – 5 בפברואר 1942)
* זיגפריד היינה (5 בפברואר 1942 – 12 בפברואר 1942)
* קרל רודיגר (12 בפברואר 1942 – 25 בפברואר 1942)
* פאול מאהלמן (25 בפברואר 1942 – 1 ביוני 1942)
* הנס קמקה (1 ביוני 1942 – 15 באוקטובר 1943)
* אוטו פון נינורף (20 באוקטובר 1943 – 2 בנובמבר 1943)

## קישורים חיצוניים
* הדיוויזיה ה-137 באתר lexikon-der-wehrmacht 

137
דיוויזיה 137
מכתבי אהבה (סרט)

**מכתבי אהבה** (באנגלית: **Possession**) הוא סרט בריטי-אמריקאי מסוגת דרמה בלשית, שכתב וביים ניל לביוט, בכיכובם של גווינת' פלטרו וארון אקהרט. הסרט מבוסס על רומן באותו שם מאת הסופרת הבריטית א. ס. בייאט, שזכה עם פרסומו בפרס מאן בוקר.

## תקציר עלילה
שני חוקרי ספרות, רולנד מיצ'ל (ארון אקהרט) האמריקאי, ומוד ביילי (גווינת' פלטרו) הבריטית, מגלים את דבר קיומו של רומן סודי בין המשוררים מהתקופה הוויקטוריאנית, רנדולף הנרי אש (ג'רמי נורת'ם) וכריסטובל לאמוט (ג'ניפר אילי). אש היה אדם בעל דעות מסורתיות ושמרן, ואילו לאמוט הייתה ביסקסואלית חופשייה בדעותיה. גם חוקרים יריבים מודעים למאמציהם של מיצ'ל וביילי, וכל אחד מהם מנסה להיות הראשון לפרסם בגלוי את הממצא החדש על המשוררים. במקביל מתחיל להיווצר קשר עמוק בין מיצ'ל וביילי.

## צוות השחקנים
* ארון אקהרט – רולנד מיצ'ל
* גווינת' פלטרו – מוד ביילי
* ג'רמי נורת'ם – רנדולף הנרי אש
* ג'ניפר אילי – כריסטבל לאמוט
* לנה הידי – בלאנש גלובר
* הולי איירד – אלן אש
* טובי סטיבנס – פרגוס וולף
* טום הולנדר – יואן
* טרוור איב – קרופר

## הפקה
בשנות ה-90 של המאה ה-20 כתב המחזאי האמריקאי דייוויד הנרי וואנג שלוש טיוטות של תסריטים לסרט, אבל הפרויקט נגרר במשך שנים בשלב קדם ההפקה. במאים כמו סידני פולאק וג'יליאן ארמסטרונג החלו לעבוד על הסרט אבל לבסוף ויתרו, עד שלביוט קיבל את התפקיד. לביוט ערך שינויים משמעותיים בסיפור, והתבסס על הערות שכתבה בייאט על טיוטות התסריטים הקודמות. לדבריה הדמות של רולנד מיצ'ל צריכה "להתקיים על המסך" בצורה שונה מזו שבספר.
לביוט שינה את הלאום של רולנד מבריטי לאמריקאי, והפך אותו לפזיז ולפעיל יותר.

הייתה פנייה לרייף פיינס לגילום התפקיד של רנדולף אש, אבל בסופו של דבר לוהק ג'רמי נורת'ם.

## קישורים חיצוניים
* 

* 

## הערות שוליים

קטגוריה:סרטי אולפני יוניברסל
קטגוריה:סרטי האחים וורנר
קטגוריה:סרטים באנגלית
קטגוריה:סרטים אמריקאיים
קטגוריה:סרטי להט"ב אמריקאיים
קטגוריה:סרטי 2002
קרחון פרוספקט (אנטארקטיקה)

**קרחון פרוספקט** (באנגלית: **Prospect Glacier**) הוא קרחון בארץ פאלמר בחוף המערבי של חצי האי האנטארקטי, שבאנטארקטיקה.  

הקרחון ממוקם בין הרי קיניר וגבעות מאייר.  

הקרחון זורם לכיוון צפון ונשפך אל הדום הקרח פורסטר. 

## היסטוריה
### גילוי ומיפוי הקרחון

הקרחון נסקר לראשונה באופן גס בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

הקרחון נסקר מחדש על ידי סקר שטחי חסות איי פוקלנד בשנת 1958. סקר זה לא מצא את "מעבר פרוספקט".

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הוועדה קראה למעבר ההרים שבין קרחון יוריקה לקרחון זה בשם "מעבר פרוספקט" (Prospect Pass), ונתנה לקרחון זה את השם על שם המעבר הסמוך.

לאחר סקר שטחי חסות איי פוקלנד, ואף שהתגלה שהמעבר לא נמצא, הושאר לקרחון שם זה.

## לקריאה נוספת

•  Tony Daffern, **[https://blogs.agu.org/fromaglaciersperspective/2011/11/10/retreat-of-prospect-glacier-antarctic-peninsula/ Retreat of Prospect Glacier, Antarctic Peninsula]**, NOVEMBER 10, 2011

•  Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005]**, U.S. Geological Survey Geologic Investigations Series Map I–2600–B, 1 map sheet, 28-p

## קישורים חיצוניים

* קרחון פרוספקט באתר הסקר הגאולוגי של ארצות הברית
* קרחון פרוספקט באתר הגאזט האנטארקטי של ממשלת אוסטרליה
* קרחון פרוספקט באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בקרחון פרוספקט
** תחזית מזג אוויר עדכנית ארוכת טווח עבור קרחון פרוספקט
** נתוני מזג אוויר היסטוריים עבור קרחון פרוספקט

## הערות שוליים

פרוספקט
פרוספקט
שושנים עצובות

**שושנים עצובות** הוא פזמון עברי אשר נכתב, הולחן ובוצע על ידי עידן רייכל. השיר יצא לאור בדצמבר 2002, כחלק מאלבום הבכורה של הפרויקט של עידן רייכל, הפרויקט של עידן רייכל, על ידי חברת התקליטים הליקון.

## רקע והפקה
השיר הופק על ידי עידן רייכל ועובד על ידי רייכל בשיתוף גלעד שמואלי, שותפו הקבוע לעיבודי הפרויקט של עידן רייכל, בדומה לשאר שירי האלבום. השיר הוא בסגנון מוזיקת עולם. השיר הוא אחד מבין שני השירים אותם ביצע רייכל, לצד השיר "הנך יפה". את השיר מלווה בקולות רקע באמהרית טגדה שרון רטה. רייכל סיפר כי זהו השיר הראשון שכתב עבור הפרויקט.

## גרסאות כיסוי
השיר בוצע בגרסאות כיסוי רבות על ידי אמנים שונים במסגרות שונות. ביניהן:
* ב-2011 ביצע הזמר לירן דנינו את השיר במסגרת העונה השביעית של כוכב נולד.
* ב-2010 ביצעה הזמרת אדר גולד את השיר במסגרת העונה השמינית של כוכב נולד.
* ב-2016, בטרם פרסומו כזמר, העלה הזמר עדן חסון לאתר יוטיוב גרסת כיסוי לשיר.
* ב-2020 ביצעה הזמרת עדן אלנה את השיר לצד עידן רייכל במסגרת "ספיישל עידן רייכל" בעונה השביעית של התכנית הכוכב הבא.
* ב-2021, לקראת יום הזיכרון לחללי מערכות ישראל, ביצעו ופרסמו הזמרים עדן חסון ויסמין מועלם בשיתוף ישראל בידור את השיר לזכרו של סמל ראשון דניאל פומרנץ.
* ב-2023 ביצעה את השיר הזמרת נויה אשש.

## מיקומי שיא
### הגרסה של עדן חסון ויסמין מועלם

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי עידן רייכל
קטגוריה:שירים באמהרית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירי זיכרון חללי מערכות ישראל
קטגוריה:שירים על כאב לב
קטגוריה:שירים על פרחים
הדיוויזיה ה-353 (ורמאכט)

**הדיוויזיה ה-353** הייתה דיוויזיה של הוורמכאט במהלך מלחמת העולם השנייה. הדיוויזיה לחמה במערכה בנורמנדי ובקרבות בגרמניה.

## היסטוריה
הדיוויזיה הוקמה ב-5 בנובמבר 1943, והועמדה תחת פיקוד פאול מאהלמן. הדיוויזיה הוצבה בברטאן שבצרפת, כחלק מהקורפוס ה-74 במסגרת הארמייה השביעית. הדיוויזיה לחמה במהלך המערכה בנורמנדי, וכמעט הושמדה במהלך קרב פאלז. לאחר מכן לחמה הדיוויזיה בקרבות בגרמניה, וב-18 באפריל 1945 היא הושמדה בכיס הרוהר.

## מפקדים
* פאול מאהלמן (20 בנובמבר 1943 – יולי 1944)
* אריך מילר (יולי 1944 – אוגוסט 1944)
* תיימה (אוגוסט 1944)
* פאול מאהלמן (אוגוסט 1944 – 15 בפברואר 1945)
* קורט האמל (15 בפברואר 1945 – 18 באפריל 1945)

## קישורים חיצוניים
* הדיוויזיה ה-353 באתר lexikon-der-wehrmacht 

353
קטגוריה:המערכה בנורמנדי
אביב פנקס

**אביב פנקס** (נולדה ב-12 במרץ 1992) היא שחקנית ותסריטאית טלוויזיה, תיאטרון וקולנוע ישראלית.

## ביוגרפיה
פנקס היא בת קיבוץ עין כרמל. למדה בתיכון "חוף הכרמל" שבמעגן מיכאל. היא בוגרת בית הספר למשחק יורם לוינשטיין ו"מנשר לאמנות", במסלול כתיבה וקולנוע.

## קריירה
בשנת 2013 השתתפה בסרט "מקובלות" בתפקיד נטע זוזובסקי, לצד שיר מורנו וג'וי ריגר.

בשנת 2016 הצטרפה לסט השחקנים הראשיים של הסדרה "פלאשבק", שם גילמה את ניר. בנוסף, מאותה שנה החלה לשחק בסדרה "נעלמים" את דמותה של תמר, ואת דנה בסדרה "תאג"ד".

בשנת 2019 שיחקה בסרט הקולנוע "מראות שבורות", ובאותה שנה השתתפה במחזמר "מאמא מיה".

החל משנת 2020 החלה לשחק בסדרה "פלמ"ח" מבית yes, בתפקיד יעל, מדריכת ההכשרה של פלוגת הנוער של הפלמ"ח. בנוסף כתבה את העונה השנייה והשלישית של הסדרה. בנוסף, לוהקה בשנת 2020 לסרט הגרמני-ישראלי "חתונה עם סבתא".

בשנת 2021 לוהקה לצוות השחקנים של עונתה השנייה של "שבאבניקים" ולצוות השחקנים של הסדרה "מי פה הבוס?". באותה השנה הצטלמה גם לסרט בשם "שיניים". וגם נבחרה לככב במחזמר "התחנה" בתיאטרון חיפה.

ב-2021 הצטרפה גם לנבחרת של one project מקבוצת עזריאלי. באוקטובר 2021 הצטלמה לסדרה "בלאדי מורי" של yes, שעלתה שנה לאחר מכן.

באפריל 2022 נבחרה לככב בהצגה "גלבי" בהבימה. בספטמבר 2022 החלה להצטלם לפרויקט בשם "אלבום שקוף".

בינואר 2023 לוהקה לסרט ולסדרה "המזח". הסרט עלה באוקטובר 2023, ולאחר דחיות רבות בצל מלחמת חרבות ברזל, הסדרה עלתה במאי 2025. ביוני 2023 החלה לעונה השנייה של סדרת הטלוויזיה הישראלית-נורווגית "אזהרת מסע", ("אזהרת מסע: אתונה"). הסדרה עלתה בשנת 2025, היא מגלמת בה את אדווה/מיכל, סוכנת מוסד.

בשנת 2025 שיחקה בעונה השנייה של "בלאדי מורי".

## חיים אישיים
נשואה למוזיקאי גיל לנדאו, חבר להקת "לולה מארש". השניים נישאו ב-10 ביוני 2021 ומתגוררים בתל אביב-יפו. ב-12 בנובמבר 2025 נולד בנם הראשון.

## פילמוגרפיה
### טלוויזיה

### קולנוע

### תיאטרון

## קישורים חיצוניים

### כתבות
* 
* 
* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות בית הספר משותף חוף הכרמל
קטגוריה:בוגרי בית הספר משותף חוף הכרמל
קטגוריה:עין כרמל (קיבוץ): אישים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות בית ספר מנשר לאמנות
קטגוריה:בוגרי בית ספר מנשר לאמנות
קטגוריה:ישראליות שנולדו ב-1992
קטגוריה:ישראלים שנולדו ב-1992
מארק וסט

**מארק אנדרה וסט** (באנגלית: **Mark Andre West**; נולד ב-5 בנובמבר 1960) הוא כדורסלן עבר אמריקאי, אשר שיחק בליגת ה-NBA בין השנים 1983–2000. ממוצעיו הכוללים לאורך 17 עונותיו ב-NBA הם 5.7 נקודות, 4.9 ריבאונדים ו-1.3 חסימות למשחק.

## קריירת מכללות ונבחרת ארצות הברית
וסט נולד בבסיס צבא ארצות הברית פורט קמפבל אשר בדרום קנטקי, וגדל בפיטרסבורג שבווירג'יניה. בין השנים 1979–1983 למד באוניברסיטת אולד דומיניון אשר בנורפוק, וירג'יניה, וב-4 עונותיו בקבוצת הכדורסל שלה רשם ממוצעים של 11.4 נקודות, 9.5 ריבאונדים ו-3.8 חסימות למשחק. לאורך תקופתו באולד דומיניון השיג 3 פעמים טריפל דאבל שמורכב מנקודות, ריבאונדים וחסימות.

בין עונתו השלישית לרביעית בליגת המכללות השתתף באליפות העולם בכדורסל 1982 כשחקן נבחרת ארצות הברית, אשר זכתה במדליית הכסף. וסט עצמו שותף בשישה מתוך תשעת משחקי נבחרתו, וקלע 9 נקודות בסך הכול.

## קריירת משחק
בדראפט ה-NBA 1983 נבחר וסט בבחירה ה-30, על ידי דאלאס מאבריקס. ב-4 וחצי עונותיו הראשונות ב-NBA שיחק עבור המאבריקס, מילווקי באקס וקליבלנד קאבלירס, בעיקר כשחקן ספסל, ותרם 5.1 נקודות ו-4.1 ריבאונדים בממוצע למשחק.

בפברואר 1988 נשלח על ידי הקאבלירס בטרייד לפיניקס סאנס, יחד עם קווין ג'ונסון וטיירון קורבין, בתמורה ללארי נאנס ומייק סנדרס. במהלך עונת  ביסס את מעמדו כסנטר הפותח של הקבוצה, ובעונה העוקבת רשם שיאי קריירה של 10.5 נקודות ו-8.9 ריבאונדים למשחק, הוביל את כל שחקני הליגה עם 62.5% קליעה מהשדה, והעפיל עם הסאנס לגמר האזור המערבי בפעם השנייה ברציפות. בעונת  סייע לפיניקס להעפיל לגמר ה-NBA בפעם השנייה בלבד בתולדותיה, ואף פתח בכל 24 משחקי הקבוצה בפלייאוף, לצדם של צ'ארלס בארקלי, ריצ'י דומאס, דן מארלי וקווין ג'ונסון. בסדרת הגמר עצמה הפסידו הסאנס בתוצאה 2–4 מול שיקגו בולס, אשר זכתה בתואר האליפות בפעם השלישית ברציפות.

בקיץ 1994 הועבר וסט בטרייד לדטרויט פיסטונס, במדיה שיחק בשתי העונות הבאות. בין השנים 1996–2000 שיחק עבור קליבלנד קאבלירס, אינדיאנה פייסרס, אטלנטה הוקס ופיניקס סאנס, עד לפרישתו ממשחק בסיום עונת . בעת פרישתו ממשחק ניצב במקום השני בתולדות ה-NBA באחוזי קליעה מהשדה, אחרי ארטיס גילמור, עם 58.0%. כמו כן ניצב במקום השני בתולדות פיניקס סאנס בסך חסימות בקריירה, אחרי לארי נאנס, עם 897 חסימות כשחקן הקבוצה.

## קריירת אימון וניהול
בשנת 2001 מונה וסט לעוזרו של ג'נרל מנג'ר פיניקס סאנס, בראיין קולנג'לו, ובין השנים 2013–2015 שימש במועדון כעוזר מאמן, תחת המאמן הראשי ג'ף הורנסק. בסיום עונת  עבר לתפקיד "מנהל קשרי שחקנים" ("Director of player relations") של הסאנס.

## קישורים חיצוניים

## הערות שוליים

קטגוריה:אמריקאים ילידי קנטקי
קטגוריה:כדורסלנים אפרו-אמריקאים
קטגוריה:קנטקי: כדורסלנים
קטגוריה:כדורסלני אוניברסיטת אולד דומיניון
קטגוריה:בחירות דראפט של דאלאס מאבריקס
קטגוריה:כדורסלני דאלאס מאבריקס
קטגוריה:כדורסלני מילווקי באקס
קטגוריה:כדורסלני קליבלנד קאבלירס
קטגוריה:כדורסלני פיניקס סאנס
קטגוריה:כדורסלני דטרויט פיסטונס
קטגוריה:כדורסלני אינדיאנה פייסרס
קטגוריה:כדורסלני אטלנטה הוקס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:אמריקאים שנולדו ב-1960
גבעות מאייר

**גבעות מאייר** (באנגלית: **Mayer Hills**) הם גבעות נמוכות, המכוסות ברובן קרח בארץ פאלמר, בחצי האי האנטארקטי, שבאנטארקטיקה.

שיא גובהן של הגבעות – 900 מטרים מעל פני הים.

הגבעות ממוקמות מדרום להדום הקרח פרוסטר, בין קרחון פרוספקט והר לאו.

## היסטוריה
### גילוי ומיפוי הגבעות

הגבעות נסקרו לראשונה באופן גס מהקרקע על ידי המשלחת הבריטית אל ארץ גרהאם, אשר חקרה את האזור בעונת המחקר (הקיץ האוסטרלי) 1936–1937.

הגבעות נסקרו בשנית על ידי סקר שטחי חסות איי פוקלנד בשנת 1958.

### מקור השם

שמן של הגבעות ניתן להן על ידי הוועדה המייעצת לשמות אנטארקטיים של בריטניה.

הגבעות נקראו על שמו של יוהאן טוביאס מאייר, מתמטיקאי ואסטרונום גרמני שהתפרסם בתקופתו בזכות מחקריו על תנועת הירח וטבלאות נתוני המיקומים הירחיים המדויקות שחישב על בסיס מחקרים אלה. בטרם הייתה למכשיר הכרונומטר תפוצה רחבה, הטבלאות הירחיות של מאייר הן שהפכו את תהליך הניווט האסטרונומי בים למעשי (בעזרת שיטת המרחק הירחי), ולפיכך הייתה להן השפעה מרחיקה לכת על יכולת ההתמצאות של ימאים באוקיינוס.

טבלאותיו פורסמו על ידי האדמירליות הבריטית בשנת 1775.

## קישורים חיצוניים
* גבעות מאייר באתר הסקר הגאולוגי של ארצות הברית
* גבעות מאייר באתר הגאזט האנטארקטי של ממשלת אוסטרליה
* גבעות מאייר באתר הגאזט האנטארקטי המשווה SCAR של ממשלת אוסטרליה
* גבעות מאייר באתר mountainplanet
* מחשבון מרחקים – המרחק מגבעות מאייר לאתרים סמוכים

## הערות שוליים

מאייר
הר לאו (אנטארקטיקה)

**הר לאו** או **הר ליאו** (באנגלית: **Mount Leo**; מילולית: הר אריה) הוא הר מבודד, בחוף פאלייר, בצד המערבי של חצי האי האנטארקטי, שבאנטארקטיקה.

גובהו של ההר 1,270 מטרים מעל פני הים; ההר הוא ההר ה-3,453 בגובהו באנטארקטיקה.

ההר ממוקם לגדתו הדרומית של הדום הקרח פורסטר.

מורדותיו הדרומיים של ההר סלעיים ותלולים.

## היסטוריה
### גילוי ומיפוי ההר

ההר נסקר לראשונה באופן גס מהקרקע על ידי המשלחת הבריטית אל ארץ גרהאם, אשר חקרה את האזור בעונת המחקר (הקיץ האוסטרלי) 1936–1937.

ההר צולם מהאוויר על ידי משלחת החקר האנטארקטית רון בשנת 1947, ונסקר מחדש על ידי סקר שטחי חסות איי פוקלנד בשנת 1958.

### מקור השם

שמן של הגבעות ניתן להן על ידי הוועדה המייעצת לשמות אנטארקטיים של בריטניה.

שמו של ההר תיאורי; להר צורה הדומה לאריה רובץ.

## קישורים חיצוניים
* הר לאו באתר הסקר הגאולוגי של ארצות הברית
* הר לאו באתר הגאזט האנטארקטי של ממשלת אוסטרליה
* הר לאו באתר הגאזט האנטארקטי המשווה SCAR של ממשלת אוסטרליה

## הערות שוליים

לאו
לאו
נווין סואן פוק

**נווין סואן פוק** (ב: **Nguyễn Xuân Phúc**; נולד ב-20 ביולי 1954) הוא פוליטיקאי וייטנאמי, אשר כיהן כנשיא וייטנאם מ-5 באפריל 2021 עד להתפטרותו ב-17 בינואר 2023, שהתרחשה בשל פרשות שחיתות שונות. לפני כן כיהן כראש ממשלת וייטנאם בין השנים 2016–2021.

## ביוגרפיה
נווין סואן פוק נולד ב-20 ביולי 1954 בדרום וייטנאם. אמו ואחיו פעלו בוייטקונג. אחותו נהרגה בהפצצות אמריקאיות במסגרת מלחמת וייטנאם בשנת 1965. בשנת 1966 נהרגה גם אמו. נווין סואן פוק ברח לצפון וייטנאם בשנת 1967. בשנים 1973–1978 למד ניהול במכללות שונות בווייטנאם. הצטרף למפלגה הקומוניסטית של וייטנאם בנובמבר 1983. נווין סואן פוק החזיק במשרות ניהול שונות במשרדי הממשלה. בשנים 2011–2016 כיהן כסגן ראש הממשלה ובאפריל 2016 נבחר לכהן כראש הממשלה.

## קישורים חיצוניים

* 

קטגוריה:פוליטיקאים וייטנאמים
קטגוריה:ראשי ממשלות
קטגוריה:ילידי 1954
קולבי קייב

**קולבי קייב** (באנגלית: **Colby Cave**; 26 בדצמבר 1994 – 11 באפריל 2020) היה שחקן הוקי קרח מקצועני קנדי, ששיחק במדי בוסטון ברואינס ואדמונטון אוילרס מליגת ההוקי הלאומית (NHL).

## קריירה
### נוער
קייב נולדה בצפון באטלפורד שבססקצ'ואן, שיחקה לראשונה באופן מקומי עם כוכבי באטלפורד בליגת ההוקי AAA של ססקצ'ואן מ-2009 עד 2011.

הוא שיחק במדי הברונקוס משנת 2011 ובעונתו השלישית בקבוצה מונה לקפטן. הוא המשיך בהתפתחותו בכך שהעלה את משחקו ההתקפי כמעט לקצב נקודה למשחק שסיים עם 70 נקודות ב-72 משחקים. לבסוף עורר את התעניינות קבוצת ה-NHL וחתם חוזה לשלוש שנים בבוסטון ברוינס ב-4 באפריל 2015.

### בוגרים
קייב בילה את רוב שלוש השנים הראשונות בקריירה המקצועית שלו עם פרובידנס ברוינס, מליגת ההוקי האמריקאית. במהלך העונה האחרונה בחוזה שלו עם הברוינס בשנים 2017–2018, שיחק בליגת NHL לראשונה. את הופעת הבכורה שלו ב-NHL, ערך לצד חברו לקבוצה הצעירה של ברונקוס לשעבר, ג'ייק דה ברוסק, בניצחון 1–2 על ויניפג ג'טס. לאחר מכן הוא הוחזר לפרובידנס בעקבות המשחק.

ב-17 בדצמבר 2018, קייב הבקיע את שער הקריירה הראשון שלו ב-4:0 על מונטריאול קנדיינס. הוא נשאר עם בוסטון בהמשך העונה. ב-15 בינואר 2019, עזב את הברוינס לאחר שזומן על ידי אנשי אדמונטון אוילרס. לאחר 11 משחקים בשורות הקבוצה הוא עבר לקבוצה מקליפורניה שמשחקת בליגת AHL.

## מותו
קייב סבל מדימום מוחי בליל 6–7 באפריל 2020. הוא מת לאחר שהיה שרוי בתרדמת, בשעות המוקדמות של 11 באפריל, בבית החולים סאניברוק בטורונטו.

## קישורים חיצוניים

## הערות שוליים

קטגוריה:שחקני הוקי קרח קנדים
קטגוריה:קנדים שנולדו ב-1994
קטגוריה:קנדים שנפטרו ב-2020
קרחון סלר

**קרחון סלר** (באנגלית: **Seller Glacier**) הוא קרחון בחוף פאלייר, במערב חצי האי האנטארקטי שבאנטארקטיקה.

אורכו של הקרחון 37 קילומטרים; ורוחבו 7 קילומטרים.

הקרחון זורם לכיוון מערב, ונשפך אל הדום הקרח פורסטר, צפונית בסמוך לפסגת פלינדרס.

## היסטוריה
### גילוי ומיפוי הקרחון

הקרחון נסקר לראשונה באופן גס בעונת המחקר (הקיץ האוסטרלי) 1936–1937 על ידי המשלחת הבריטית אל ארץ גרהאם בפיקודו של ג'ון רידוך ריימיל.

הקרחון נסקר מחדש על ידי סקר שטחי חסות איי פוקלנד בשנת 1958.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של ג'ון סלר (John Seller) - הידרוגרף ויצרן מצפנים.

שם זה ניתן, בדומה לשמו של קרחון איירי הסמוך, בהקשר של יצרן מצפנים.

## לקריאה נוספת

• Mauri Pelto, **[https://blogs.agu.org/fromaglaciersperspective/2019/10/31/ongoing-evolution-of-fleming-glacier-antarctica/ Ongoing Evolution of Fleming Glacier, Antarctica]**

• Peter Friedl, Thorsten C. Seehaus, Anja Wendt, Matthias H. Braun, and Kathrin Höppner, **[https://www.the-cryosphere.net/12/1347/2018/tc-12-1347-2018.pdf Recent dynamic changes on Fleming Glacier after the disintegration of Wordie Ice Shelf, Antarctic Peninsula]**, The Cryosphere, 12, 1347–1365, 2018 https://doi.org/10.5194/tc-12-1347-2018

## קישורים חיצוניים
* קרחון סלר באתר הסקר הגאולוגי של ארצות הברית
* קרחון סלר באתר הגאזט האנטארקטי של ממשלת אוסטרליה
* קרחון סלר באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בקרחון סלר
** תחזית מזג אוויר עדכנית ארוכת טווח עבור קרחון סלר
** נתוני מזג אוויר היסטוריים עבור קרחון סלר

## הערות שוליים

סלר
תועלות לא ספציפיות של חיסונים

**תועלות לא ספציפיות של חיסונים** - חיסונים חושפים את הגוף למחלות ספציפיות בצורה מבוקרת וכך מכינים אותו להתמודדות עתידית מוצלחת עמן. ברם, מחקר החיסונים העלה ממצאים לפיהם לחיסונים תועלת נוספת, מעבר להתמודדות עם המחלה הספציפית שהוכנו כנגדה. נמצאו ראיות שלפחות לחיסונים מסוימים יש תועלת כזו. בין חיסונים אלו יש למנות את חיסון BCG, חיסון MMRV, החיסון העונתי לשפעת, החיסון לכלבת והחיסון נגד אבעבועות שחורות.

בין התועלות שנמצאו: ירידה בת 30% בסיכוי ללקות באלצהיימר אצל מי שהתחסן בקביעות לשפעת, ירידה בתמותה מכל הסיבות אצל ילדים שהתחסנו וירידה באשפוזים עקב זיהומים. חיסון BCG נועד לשמש נגד שחפת וניתן לילודים בעולם המתפתח. מתן החיסון בשלב מוקדם מקושר לירידה משמעותית בתמותת תינוקות ולהגנה מפני זיהום בדרכי הנשימה, אפילו עד כדי הורדת הסיכוי לתמותה במחצית ויותר. לאחר התפרצות מגפת הקורונה, הועלתה האפשרות שיש קשר בין חיסון BCG להגנה מפני מחלת קורונה קשה, ושהבדלי תמותה בין מדינות יכולים להיות מיוחסים לשימוש בחיסון. עם זאת, מחקרים מבוקרים שבחנו את יעילות חיסון BCG נגד קורונה לא הניבו תוצאות החלטיות.

## הסבר תאורטי

ההסבר התאורטי לתועלת המשנית של החיסון יכול להיות נעוץ בקיומה של מערכת חיסון מולדת אשר מומרצת בידי החיסון. הניו סיינטיסט תיאר זאת כך:

## הערות שוליים

קטגוריה:חיסונים
ברהם צאלח

**ברהם צאלח** (בערבית: **برهم صالح**, בכורדית: **بەرھەم ساڵح**; נולד ב-12 ביולי 1960) הוא פוליטיקאי כורדי-עיראקי בולט, שכיהן כנשיא עיראק השמיני בין 2 באוקטובר 2018 ל-17 באוקטובר 2022. כיהן גם כראש ממשלת כורדיסטן העיראקית.

## ביוגרפיה
ברהם צאלח נולד ב-12 ביולי 1960 בסולימאניה שבכורדיסטן העיראקית. בגיל 16 הצטרף לתנועה הלאומית הכורדית. הוא נעצר פעמיים למשך 43 יום בשנת 1979 בשל פעילותו הפוליטית. לאחר שחרורו סיים את בית הספר התיכון ועזב את עיראק לממלכה המאוחדת כדי לברוח מרדיפות מתמשכות. בשנת 1983 צאלח סיים את לימודיו באוניברסיטת קארדיף וקיבל תואר ראשון בהנדסה אזרחית ובניה. הוא המשיך ללמוד ובשנת 1987 סיים את לימודי הדוקטורט בסטטיסטיקה ויישומי הנדסת מחשב באוניברסיטת ליברפול.

צאלח נבחר להנהגת האיחוד הפטריוטי הכורדי לאחר מלחמת המפרץ וייצג את המפלגה בארצות הברית. לאחר נפילת המשטר של סדאם חוסיין בשנת 2004 התמנה צאלח לכהן כסגן ראש ממשלת עיראק, ובשנה שלאחר מכן כיהן גם כשר התכנון.

בשנת 2009 נבחר לכהן כראש ממשלת כורדיסטן העיראקית ברוב של 59 מושבים בפרלמנט (מתוך 111), והחליף את נצ'רוואן ברזאני. בתקופה זו התרחשו עימותים רבים בין הממשלה לאופוזיציה המקומית, דבר אשר החזיר את בראזני לשלטון בשנת 2012 ובכך צאלח שב לאופוזיציה.

באוקטובר 2018 נבחר ברוב גדול לנשיא עיראק. מספר חודשים לאחר מכן גינה קשות את המתקפה הטורקית על כורדיסטן הסורית וכן את מתקפת הטילים בארביל.

## חיים אישיים
צאלח נשוי ואב לשני ילדים.

## קישורים חיצוניים

* 

קטגוריה:נשיאי עיראק
קטגוריה:כורדיסטן העיראקית: פוליטיקאים
קטגוריה:בוגרי אוניברסיטת קארדיף
קטגוריה:שרי ממשלת עיראק
קטגוריה:ילידי 1960
ארתור הולנד

**סר ארתור אדוארד אוולינג הולנד** (באנגלית: **Sir Arthur Edward Aveling Holland**; 13 באפריל 1862 – 7 בדצמבר 1927) היה גנרל בצבא הבריטי ופוליטיקאי מטעם המפלגה השמרנית.

## קריירה צבאית
הולנד נולד ב-13 באפריל 1862, והיה בנו של מייג'ור גנרל בוצ'ר, בוצ'ר שינה את שם משפחתו להולנד בשנת 1910. הולנד התגייס לרגימנט הארטילריה המלכותי בשנת 1880. הוא שירת במלחמת הבורים השנייה ואז הפך לעוזר המזכיר הצבאי של המושל והמפקד הראשי של מלטה בשנת 1903 לפני שמילא תפקיד דומה במשרד המלחמה משנת 1910. בשנת 1912 מונה למפקד האקדמיה הצבאית המלכותית בווליץ'. הוא שירת גם במלחמת העולם הראשונה והפך למפקד רגימנט הארטילריה המלכותי של הדיוויזיה ה-8, ובתפקיד זה השתתף בקרב על נווה שאפל במרץ 1915. ביולי 1915 הוא הפך למפקד התותחנים המלכותי של הקורפוס ה-7, ובספטמבר 1915 התמנה למפקד הדיוויזיה ה-1. לאחר מכן הוא שימש כמפקד התותחנים המלכותי של הארמייה השלישית מיוני 1916 וכמפקד הקורפוס ה-1 בפברואר 1917 לפני שפרש בשנת 1920.

## חבר פרלמנט
הוא היה חבר הפרלמנט של נורת'המפטון משנת 1924 עד מותו בשנת 1927. ולאחר מותו זכה בבחירות המועמד של מפלגת הלייבור ססיל מלון.

## משפחתו
ארתור הולנד התחתן עם מרי קייט דובל; הייתה להם בת אחת. הוא נפטר בשנת 1927 ונקבר בבית העלמין בגריניץ'.

## הערות שוליים

קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:המסדר הוויקטוריאני המלכותי: חברים
קטגוריה:מעוטרי אות השירות המצוין
קטגוריה:מסדר האמבט: אבירים וגבירות מפקדים
קטגוריה:בריטים שנולדו ב-1862
קטגוריה:בריטים שנפטרו ב-1927